GPSC เปิดเทรดวันแรกที่ 26.75 บ. ต่ำกว่าราคา IPO 2.78%
GPSC เปิดเทรดวันแรก ณ เวลา 10.18 น. ราคาอยู่ที่ 26.75 บาท โดยราคาหุ้นปรับตัวลง 0.25 บ. หรือ 0.93% จากราคา IPO ที่ 27 บ. มูลค่าการซื้อขาย 1.37 พันลบ.
18 พ.ค. 2558

ผู้สื่อข่าวรายงานว่า ราคาหุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เปิดเทรดวันแรก ณ เวลา 10.18น. มาที่ 26.75 บาท ลดลง 0.25 บาท หรือ 0.93% จากราคาขาย IPO ที่ 27 บาท มูลค่าซื้อขายที่ 1.37 พันล้านบาท ขณะที่ดัชนีตลาดหุ้นไทยโดยรวมลบ 0.29%
บล.ฟินันเซีย ไซรัส เป็นผู้จัดการการจัดจำหน่ายและรับประกันการจำหน่ายหุ้น IPO ของ GPSC ระบุในบทวิเคราะห์ว่าประเมินมูลค่าหุ้น GPSC ได้เท่ากับ 33 บาท (DCF) ปัจจุบันมีกำลังผลิตไฟฟ้าตามสัดส่วนการถือหุ้น 1,315 MW และจะเพิ่มขึ้น 40% เป็น 1,851MW ในปี 62
ทั้งนี้ คาดปี 58 กำไรสุทธิโต 25% จากปีก่อนเป็น 1,974 ล้านบาท จากการรับรู้กำไรจากโครงการ IRPCCP–I และโตต่อเนื่อง 11% จากปีก่อนในปี 59 จากการเริ่มรับรู้กำไรจากโรงไฟฟ้านวนคร (NNEG) และเติบโต 21.5% ในปี 60 จากการเริ่มรับรู้กำไรจากโครงการ IRPCCP–II, NL1PC และ BIC2 และคาด Dividend yield 3.5-4.5% ต่อปี
โดย GPSC ดำเนินธุรกิจผลิตและจำหน่ายไฟฟ้า ไอน้ำ และสาธารณูปโภคต่างๆ ให้แก่การไฟฟ้าฝ่ายผลิตแห่งประเทศไทย (กฟผ.) การไฟฟ้าส่วนภูมิภาค (กฟภ.) และการไฟฟ้านครหลวง (กฟน.) รวมทั้งลูกค้าอุตสาหกรรมในบริเวณใกล้เคียง
 
 